Xabier Iglesias

Francisco Xabier Iglesias López, nado na Coruña en 1967, é un escritor, humorista gráfico e columnista galego.

 Traxectoria 
É traballador dunha empresa privada do eido da formación corporativa. Como humorista gráfico empezou colaborando na sección Humor Galego de La Voz de Galicia no 1991, baixo a dirección de Siro López.

Deuse a coñecer como novelista no 2003 coa obra O soño do falcón, ficción histórica sobre a figura de Pedro Madruga. No 2008 publicou a súa segunda novela, Daniel e a porta do ceo. Ambientada na Galiza do século XII, narra a pescuda dun frade bieito das súas orixes, para o cal conta coa axuda do mestre Mateu no ano que finaliza o Pórtico da Gloria.

Como columnista colabora con artigos de opinión en Xornal de Galicia e Vieiros.

 Obras narrativas 
 O soño do falcón (2003), Ed. Toxosoutos.
 Daniel e a porta do ceo (2008), Colección Mandaio, Biblos Clube de Lectores.Ficha de Daniel e a porta do ceo na páxina web do Consello da Cultura Galega (consultado o 13 de febreiro de 2010).
 O amante de Graza María (2016), Ed. Toxosoutos.

 Notas 

 Véxase tamén 
 Bibliografía 
 Biblos Clube de Lectores, Revista de Información Literaria, n.os 5 (2003) e 34 (2008).
 Ligazóns externas 
 Os libros de Ánxel Casal blog

Categoría:Personalidades de Galicia sen imaxes

Categoría:Escritores de Galicia en lingua galega
Categoría:Nados na Coruña
Categoría:Nados en 1967